Μαργαρίτα του Μπω

Η Μαργαρίτα γαλλ.: Marguerite des Baux, ιταλ.: Margherita del Balzo (1394 - 15 Νοεμβρίου 1469) από τον Οίκο των Μπω (ιταλ.: Μπάλτσο) ήταν κόρη του δούκα της Άντρια. Ο Οίκος της δραστηριοποιείτο στο βασίλειο της Νάπολης, αλλά είχε την καταγωγή του στην Προβηγκία και χρονολογείται από τον 11ο αι. Με τον γάμο της έγινε κόμισσα του Σαιν-Πολ, του Μπριέν και του Κονβερσάνο (1390 - 31 Αυγούστου 1433). Οι απόγονοι της Μαργαρίτας περιλαμβάνουν την Ελισάβετ Γούντβιλ, σύζυγο του Εδουάρδου Δ΄ της Αγγλίας, τον Ερρίκο Δ΄ των Βουρβόνων βασιλιά της ΓαλλίαςΜαργαρίτα > Λουδοβίκος του Λουξεμβούργου-Σαιν-Πολ > Πέτρος Β΄ του Λουξεμβούργου-Σαιν-Πολ > Μαρία του Λουξεμβούργου (1472-1547) > Κάρολος Δ΄ της Βουρβόνης > Αντώνιος της Βουρβόνης > Ερρίκος Δ΄ της Γαλλίας., τη Μαρία Α΄ Στιούαρτ βασίλισσα της ΣκωτίαςMαργαρίτα > Ιακωβίνη του Λουξεμβούργου > Ελισάβετ Γούντβιλ > Ελισάβετ της Υόρκης > Μαργαρίτα Τυδώρ > Ιάκωβος Ε΄ της Σκωτίας > Μαρία Α΄ της Σκωτίας. και όλους τους Άγγλους μονάρχες μετά το 1509.

 Βιογραφία 
Γεννήθηκε το 1394 ως κόρη του Φραγκίσκου A΄ δούκα της Άντρια (1330 - 23 Απριλίου 1422) από την τρίτη σύζυγό του Σουέβα Ορσίνι (1360 - περίπου 1430), κόρης του Νικόλα Ορσίνι κόμη της Νόλα.  

Οι γονείς του πατέρα της ήταν ο Βερτράνδος Γ΄ κόμης της Άντρια & Σκουιλάτσε και η Μαργαρίτα ντ'Ωλνέ, κόρη του Βιλαίν ντ'Ωλνέ βαρόνου της Αρκαδίας. Οι γονείς τής μητέρας της ήταν ο Νικόλα Ορσίνι κόμης της Νώλα, συγκλητικός της Ρώμης (27 Αυγούστου 1331 - 14 Φεβρουαρίου 1399), 5ος απόγονος του Ιωάννη της Αγγλίας, και η Ιωάννα ντε Σαμπράν (1296 - 1375), κόρη του Γουλιέλμου ντε Σαμπράν, 3ου κόμη του Αριάνο.

Η Mαργαρίτα απεβίωσε στις 15 Νοεμβρίου 1469 σε ηλικία 75 ετών και τάφηκε στο αβαείο Σερσάμπ, στο Φρεβάν του Πα-ντε-Καλαί.  Ο σύζυγός της Πέτρος Α΄ είχε αποβιώσει από πανώλη το 1433.

 Οικογένεια 
Στις 8 Μαΐου 1405 παντρεύτηκε τον Πέτρο Α΄ του Οίκου του Λουξεμβούργου κόμη του Σαιν-Πολ,  του Μπριέν και του Κονβερσάνο (1390 - 31 Αυγούστου 1433), γιο του Ιωάννη κυρίου του Μπωβουάρ και της Mαργαρίτας ντ'Ανγκιάν κόμισσας του Μπριέν και του Κονβερσάνο, κληρονόμο του Αγκιάν. Ο Πέτρος Α΄ κληρονόμησε τα φέουδα της μητέρας του, τα οποία περιελάμβαναν τις κομητείες του Μπριέν και του Κονβερσάνο. Επίσης διαδέχθηκε την εκ πατρός θεία του Ιωάννα κόμισα του Σαιν-Πολ και Λινύ, ως κόμης του Σαιν-Πολ το 1430. Ο μικρότερος αδελφός του Ιωάννης Β΄ κόμης του Λινύ, σύμμαχος των Άγγλων κατά τη διάρκεια του Εκατονταετούς Πολέμου, παρέλαβε την Ιωάννα της Λωρραίνης ως αιχμάλωτή του και στη συνέχεια την πώλησε στους Άγγλους για 10.000 λίβρες.

Ο Πέτρος και η Μαργαρίτα είχαν τέκνα:
 Λουδοβίκος (1418 - 19 Δεκεμβρίου 1475), κόμης του Σαιν-Πολ, Μπριέν, Λινύ & Κονβερσάνο και κοντόσταυλος της Γαλλίας. Νυμφεύτηκε πρώτα το 1435 την Ιωάννα των Μονμπελιάρ κόμισσα του Μαρλ & Σουασόν (1415 - 14 Μαΐου 1462), από την οποία είχε τέκνα. Απόγονός του είναι ο Ερρίκος Δ΄ της Γαλλίας και η Mαρία Α΄ της Σκωτίας. Έπειτα νυμφεύτηκε τη Μαρία της Σαβοΐας (20 Μαρτίου 1448 - 1475), από την οποία είχε τέκνα. Αποκεφαλίστηκε στο Παρίσι το 1475 για προδοσία εναντίον του Λουδοβίκου ΙΑ΄.
 Ιακωβίνη (1415/1416 - 30 Μαΐου 1472), παντρεύτηκε πρώτα το 1433 τον Ιωάννη των Λάνκαστερ δούκα του Μπέντφορντ, και έπειτα μυστικά περί το 1436 τον Ριχάρδο Γούντβιλ 1ο κόμη του Ρίβερς, από τον οποίο είχε 16 παιδιά. Ένα από αυτά ήταν η:
 Ελισάβετ Γούντβιλ, σύζυγος του Eδουάρδου Δ΄ της Αγγλίας.
 Ελισάβετ της Υόρκης, παντρεύτηκε τον Ερρίκο Ζ΄ Τυδώρ βασιλιά της Αγγλίας. Κάθε Άγγλος μονάρχης μετά τον Ερρίκο Ζ΄ κατάγεται από την Ελισάβετ της Υόρκης.
 Θεοβάλδος (απεβ. 1η Σεπτεμβρίου 1477) κύριος του Φιέν, κόμης του Μπριέν, επίσκοπος του Λε Μαν. Νυμφεύτηκε τη Φιλίππα του Μελύν, από την οποία είχε τέκνα.
 Ιάκωβος (απεβ 1487), κύριος του Ρισεμπούρ. Νυμφεύτηκε την Ισαβέλλα του Ρουμπαί, από την οποία είχε τέκνα.
 Βαλεράν, απεβ. νέος.
 Ιωάννης, απεβ. στην Αφρική.
 Αικατερίνη (απεβ. 1492), παντρεύτηκε τον Αρθούρο Γ΄ των Ντρε-Μονφόρ δούκα της Βρετάνης (24 Αυγούστου 1393 - 26 Δεκεμβρίου 1458).
 Ισαβέλλα (απεβ. 1472), κόμισσα του Γκιζ, παντρεύτηκε το 1443 τον Κάρολο των Βαλουά-Ανζού κόμη του Μαιν (1414–1472). Είχε κόρη τη Λουίζα (1445–1477), η οποία με τη σειρά της παντρεύτηκε τον Ιάκωβο των Αρμανιάκ δούκα του Νεμούρ, από τον οποίο είχε τέκνα.

Πρόγονοι

 Βιβλιογραφικές αναφορές 

 Πηγές 




Κατηγορία:Γάλλοι του 14ου αιώνα
Κατηγορία:Οίκος των Μπω